Raed Arafat intervine peste decizia autorităților locale și prelungește carantina în Timișoara cu 72 de ore.
Carantina din Timișoara a fost prelungită cu 72 de ore. Decizia îi aparține șefului DSU, Raed Arafat. Carantina impusă de la nivel central are aplicabilitate imediată, de la ora 00.00.
Șeful DSU a emis, duminică seara, un ordin care anunță că la nivel central s-a decis prelungirea carantinei pentru 72 de ore în Timișoara, din cauza ratei de infectare ridicate și a atingerii capacității maxime la ATI.Ordinul lui Raed Arafat intervine după ce Comitetul Județean pentru Situații de Urgență a eșuat sâmbătă în încercarea de a vota cu 2/3 prelungirea carantinei pentru aceste localități, iar Consiliul Județean pentru Situații de Urgență Timiș a eliminat măsura carantinării orașului Timișoara."Ca urmare a situației existente în perimetrul format din raza administrativ-teritorială a municipiului Timișoara și a comunelor limitrofe, unde rata de incidență este ridicată, iar în baza datelor furnizate de CNCCI, gradul de ocupare a paturilor COVID ATI în județul Timiș, a atins capacitatea maximă, în vederea limitării riscului ridicat de transmiterea a Coronavirusului SARS-CoV-2 printre comunitățile vizate, s-a stabilit prelungirea carantinei pentru încă 72 ore pentru ariile teritoriale din Județul Timiș, respectiv, pentru municipiul Timișoara și comunele Moșnița Nouă, Ghiroda, Giroc, Dumbrăvița.“Carantina impusă de la nivel central are aplicabilitate imediată, de la ora 00.00."Această decizie a fost luată prin Ordin al Șefului Departamentului pentru Situații de Urgență, în urma consultării cu conducerea Ministerului Sănătății, dată fiind lipsa întrunirii numărului minim de voturi care să permită adoptarea unei hotărâri a CJSU Timiș în ceea ce privește măsurile necesar a fi aplicate în vederea limitării noului virus, în pofida recomandărilor furnizate de DSP, ale avizelor și recomandărilor INSP“, se mai arată în comunicatul Grupului de Comunicare Strategică.Măsură are caracter temporar, ea fiind necesară până la găsirea unei soluții viabile la nivel județean sau național.